ผวาแบบโสม ศบค.ชักกังวล คลายล็อกเร็วจะระบาดรอบ 2 (คลิป)
ระบาดรอบ 2 แบบเกาหลีใต้ ด้าน หมอประสิทธิ์ ชี้แม้ส่งสัญญาณที่ดีแต่ต้องสอบสวนโรค เผยหากสถานการณ์คงที่ผู้ติดเชื้อรายใหม่ยังเป็นหลักหน่วย สามารถผ่อนปรนมาตร-การเปิดกิจการในเฟส 2 เร็วๆนี้ได้ พยาบาลชู 6 มาตร-การรับมือชีวิตวิถีใหม่ ยูเอ็นเผยตัวเก็งวัคซีนปราบโควิด-19 มีประมาณ 7-8 ตัว ขณะที่ นสพ.สหรัฐฯแฉจีนแฮ็กวิจัยวัคซีน ด้านรัสเซียยังมีผู้ติดเชื้อรายวันเพิ่มมาก ส่วนจีนจ่อตรวจเชื้อชาวอู่ฮั่นทั้งเมืองกว่า 11 ล้านคน จากเหตุพบผู้ติดเชื้อ 6 ราย หลังเปิดเมืองแค่เดือนกว่านับเป็นสัญญาณบวกและเป็นแนวโน้มที่ดี สำหรับการพบผู้ติดเชื้อไวรัสโควิด-19 ที่ในวันที่ 12 พ.ค. มีการพบแค่ 2 ราย และไม่พบผู้เสียชีวิตเพิ่ม ที่จะทำให้ไทยพ้นจากจุดพีกในการมีผู้ติดเชื้อไวรัสอันตรายนี้ป่วยรายใหม่ 2 คน ศบค.ยังไม่ไว้ใจที่ศูนย์บริหารสถานการณ์การแพร่ระบาดของ โรคติดเชื้อไวรัสโคโรนา 2019 (โควิด-19) หรือ ศบค. ตึกสันติไมตรี ทำเนียบรัฐบาล เมื่อเวลา 11.30 น. วันที่ 12 พ.ค. นพ.ทวีศิลป์ วิษณุโยธิน โฆษก ศบค. แถลง สถานการณ์แพร่ระบาดในประเทศไทย ว่า มีผู้ป่วย รายใหม่ 2 ราย ทำให้มียอดผู้ป่วยสะสม 3017 ราย หายป่วยสะสม 2798 ราย ไม่มีรายงานผู้เสียชีวิตเพิ่มเติม สำหรับผู้ป่วยรายใหม่ 2 ราย เป็นหญิงไทย อายุ 19 ปี อยู่ใน กทม. มีประวัติสัมผัสผู้ป่วยยืนยัน ก่อนหน้าที่เป็นบุคคลในครอบครัวที่เคยพบเชื้อมาแล้ว 3 ราย คือ พี่สาว พี่เขย และหลาน อีกรายเป็นหญิงไทย อายุ 51 ปี ภูมิลำเนา จ.นราธิวาส มีประวัติสัมผัสผู้ป่วย ยืนยัน โดยเป็นพี่เลี้ยงของเด็กชาย อายุ 6 ขวบ ที่ยืนยันติดเชื้อเมื่อวันที่ 11 พ.ค. ตัวเลขวันนี้ถือว่าต่ำมากๆ แต่เมื่อยังไม่เป็นศูนย์ก็ยังไม่น่าไว้วางใจ และถ้าจะเป็น ศูนย์ต้องได้รับความร่วมมือจากประชาชนไทยตรวจเชื้อเชิงรุกมากกว่าไต้หวันนพ.ทวีศิลป์กล่าวอีกว่า ส่วนปัจจัยเสี่ยงที่ทำให้ มีผู้ติดเชื้อมากสุดในรอบ 2 สัปดาห์ล่าสุด อันดับแรก คือ อยู่ในศูนย์กักและผู้ต้องกัก รองลงมาคือ การค้นหา เชิงรุก การสัมผัสผู้ป่วยยืนยันก่อนหน้า ผู้เดินทางกลับ จากต่างประเทศ และสถานที่ชุมนุมชน ทั้งนี้ ข้อมูล กรมวิทยาศาสตร์ทางการแพทย์ เมื่อวันที่ 10 พ.ค. พบว่า ประเทศไทยมีการตรวจหาเชื้อไปแล้ว 286008 ตัวอย่าง อัตราการติดเชื้อต่อประชากร 1 ล้านคน คือ 1.05% อัตราการตรวจของไทยต่อประชากรถือว่าไม่น้อย มากกว่าไต้หวัน เวียดนาม ญี่ปุ่น อินโดนีเซียกังวลระบาดรอบ 2 แบบเกาหลีใต้นพ.ทวีศิลป์กล่าวว่า สำหรับสถานการณ์ทั่วโลก มีผู้ป่วย 4254800 ราย เสียชีวิต 287293 ราย ส่วนสถานการณ์ในต่างประเทศ ที่เกาหลีใต้มีการระบาด รอบสอง มีตัวเลขเพิ่มขึ้นรวมแล้ว 94 ราย เป็นการ แพร่ระบาดจากสถานบันเทิง นี่คือตัวอย่างต่างประเทศ ที่มีมาตรการผ่อนคลายแล้วตัวเลขผู้ติดเชื้อกลับมาสูงอีก เราต้องการให้ประชาชนทราบเพื่อจะได้เรียนรู้ แล้วดูว่าจะเลือกเดินอย่างไร คิดว่าคงไม่มีใครอยากกลับมา เห็นตัวเลขผู้ป่วยรายวันเป็นสองหลัก ดังนั้น ระหว่างการเลือกเปิดกิจการกับตัวเลขติดเชื้อ ต้องมีความสมดุลกัน ไม่มีการ์ดตก เพราะถ้าไม่สมดุลกันจะมี เรื่องการติดเชื้อตามมา ยอมรับว่าเรามีความกังวลใจ เรื่องการระบาดรอบสองเหมือนกัน ที่ผ่านมา ศบค. ได้ใช้ชุดข้อมูลต่างๆทั้งหมดมาประชุมปรึกษากับภาครัฐ กระทรวงสาธารณสุข โดยนำเอาเอกชนที่ดูแลงานด้าน เศรษฐกิจและสังคมมาช่วยกันดูด้วย เป็นความละเอียด ของชุดข้อมูล ไม่ได้ละเลยแต่อย่างใด ถ้ามีสิ่งใดเราจะ ทำให้ดีที่สุด แต่ไม่ว่าภาครัฐและเอกชนจะมีมาตรการอย่างไร ต้องได้รับความร่วมมือจากประชาชนจึงจะสำเร็จ แต่หากไม่ร่วมมือกันผลจะออกมาตรงกันข้ามสัญญาณบวกแต่ต้องสอบสวนโรคศ.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล มหาวิทยาลัยมหิดล กล่าวประเมินสถานการณ์โควิด-19 หลังผ่อนปรนมาตรการ และเปิดกิจการกิจกรรมระยะแรกในช่วงที่ผ่านมา ว่า ขณะนี้สถานการณ์ยังคงที่ ประเมินจากตัวเลขผู้ป่วยเพิ่ม เล็กน้อยที่ยังคงรับได้ อยู่ในสัญญาณเชิงบวก แต่ยังต้องสอบสวนโรค ดูที่มาที่ไปผู้ป่วยว่าติดจากที่ไหนอย่างไร โดยเฉพาะผู้ป่วยรายใหม่ที่เกิดขึ้นมาจาก จังหวัดใด ที่ผ่านมาพบผู้ป่วยในพื้นที่ภาคใต้ แต่วันที่ 12 พ.ค.พบผู้ป่วยใน กทม. 1 คน หลังจากที่ไม่พบมา ระยะหนึ่ง และยังไม่พบการละเมิด หรือฝ่าฝืน การ รวมตัวกันเป็นกลุ่มก้อนมากนัก มีบ้างบางจังหวัด เรื่องนี้ จังหวัดต้องตรวจสอบและเข้มในมาตรการ มีตัวอย่างการป่วยติดเชื้อที่ประเทศญี่ปุ่น เมืองฮอกไกโด หลังผ่อนปรนมาตรการปิดเมือง 26 วัน ก็กลับมาระบาดซ้ำ ระลอก 2 จึงไม่อยากให้ไทยเป็นเช่นนั้น เพราะทั่วโลก มีลักษณะคล้ายกัน ในส่วนของการระบาดระลอกแรก ที่เกิดจากการติดเชื้อจากผู้ที่เดินทางจากต่างประเทศ แต่ระลอกสองเป็นการระบาดของคนในพื้นที่เองผ่อนปรนเปิดกิจการเฟส 2 ได้ศ.นพ. ประสิทธิ์กล่าวด้วยว่า จากการประเมินทางหลักวิชาการ หากสถานการณ์คงที่เช่นนี้ ในส่วนของผู้ป่วยติดเชื้อรายใหม่ ยังมีตัวเลขเป็นหลักหน่วย สามารถผ่อนปรนมาตรการเปิดกิจการและกิจกรรมระยะที่สอง ในวันที่ 16-17 พ.ค.นี้ได้ แต่มาตรการต่างๆ ยังต้องเข้ม ทั้งการมีระยะห่างระหว่างบุคคลและสังคม สวมหน้ากากอนามัย หมั่นล้างมือ ส่วนสัญญาณที่จะประเมินว่า ไม่น่าวางใจและอาจจะกลับสู่การระบาดระลอกสอง ไม่ได้แค่จำนวนผู้ป่วยรายใหม่อย่างเดียว แต่ต้องดูผู้ป่วยติดเชื้อมาจากการพื้นที่ใด ตามหลักวิชาการหากพบผู้ป่วยที่มีตัวเลข 2 หลักเมื่อไหร่ แสดงว่าไม่น่าวางใจ อาจจะต้องทบทวนมาตรการทันที ขณะนี้กราฟตัวเลขผู้ป่วยยังไม่ก้าวกระโดด อย่างไรก็ตามคนไทยมีภูมิคุ้มกันโควิด-19 ยังไม่มาก การตรวจคัดกรองยังต้องเข้มเหมือนเดิม ฉะนั้นต้องเฝ้าระวังให้ดีพยาบาลติดเชื้อจากคนไข้ที่กระทรวงสาธารณสุข นางธีรพร สถิรอังกูร ที่ปรึกษาระดับกระทรวง ด้านการพยาบาล กล่าวว่า สำหรับสถานการณ์โควิด-19 นั้น ระบบการพยาบาลในประเทศไทย มีทิศทางการจัดการพยาบาลดูแลผู้ป่วยในกลุ่มอาการต่างๆ โดยแบ่งเป็น ผู้ป่วยอาการหนัก ผู้ป่วยอาการปานกลาง และผู้ป่วยอาการน้อย ซึ่งจะมีพยาบาลควบคู่กับการป้องกันการติดเชื้อในโรงพยาบาล ที่ผ่านมาบุคลากรทางการแพทย์พบติดเชื้อ 103 ราย ในจำนวนนี้ 40% เป็นพยาบาลและมากกว่าครึ่งติดเชื้อเพราะผู้ป่วยไม่ยอมให้ประวัติที่เป็นจริง ทำให้มีพยาบาลติดเชื้อจากผู้ป่วย และสัมผัสจากผู้ติดเชื้อเอง ดังนั้นสิ่งสำคัญคือผู้ป่วยต้องให้ข้อมูลที่เป็นจริงชื่นชมคนชุดขาวไม่แพร่โรคนางสุทธิพร เทรูยา รอง ผอ.ฝ่ายการพยาบาล สถาบันบำราศนราดูร กล่าวว่า การทำงานของพยาบาลช่วงรับมือโควิด-19 จะยึดหลักผู้ป่วยปลอดภัย ไม่มีการแพร่กระจายเชื้อจากผู้ป่วยสู่ภายนอกหรือพยาบาล เช่นเดียวกับพยาบาลต้องปลอดโรคไม่เอาโรคไปติดผู้อื่น โดยยึดหลักการป้องกันการติดเชื้อในโรงพยาบาลก่อน ซึ่งถือเป็นหัวใจสำคัญในการทำงานของพยาบาลด้านโรคติดต่อ สถาบันบำราศฯที่ผ่านมา มีการรับผู้ป่วยทั้งสิ้น 214 ราย รักษาหาย 210 ราย เสียชีวิต 4 ราย แต่ที่สำคัญคือพยาบาลของสถาบันบำราศนราดูรที่ผ่านมาไม่มีการติดเชื้อชู 6 ประการรับมือวิถีใหม่นางศิริมา ลีละวงศ์ ผอ.กองการพยาบาล กล่าวว่า สำหรับการวิถีชีวิตใหม่ปรับเปลี่ยนวิถีชีวิตใหม่ของพยาบาลจะมีด้วยกัน 6 ประการ ได้แก่ 1.การปฏิบัติการทุกครั้งต้องสวมหน้ากากอนามัยตลอด เปลี่ยนทุก 8 ชั่วโมงหรือมีความชุ่มเปียก 2.ล้างมือบ่อยๆ ทั้งก่อน หลัง การให้บริการทุกอย่าง 3.อาบน้ำ สระผมก่อนกลับบ้าน ถึงบ้านแล้วอาบน้ำทันที 4.เปลี่ยนชุดก่อนกลับบ้าน 5.พกเจล หรือสเปรย์แอลกอฮอล์ 6. ไม่สวมชุดพยาบาลไปในพื้นที่สาธารณะเดิมทำได้ 70% ซึ่งขณะนี้ต้องทำให้ได้ 100%ผู้ป่วย 2 รายใหม่ ติดเชื้อในครอบครัวนพ.อนุพงศ์ สุจริยากุล ผู้ทรงคุณวุฒิกรมควบคุมโรค กล่าวว่า วันนี้ผู้ป่วยรายใหม่ 2 ราย เป็นสมาชิกของครอบครัวที่มีคนติดเชื้อมาก่อน เป็นการตอกย้ำว่า การติดเชื้อครอบครัวเกิดได้ง่าย ดังนั้นการเว้นระยะห่างระหว่างบุคคลจึงเป็นเรื่องจำเป็น รวมถึงสถานการณ์ในจีนและเกาหลีใต้ ก็กลับมาพบผู้ป่วยอีกครั้งหลังสงบมาระยะหนึ่ง ดังนั้นในส่วนของไทยหลังผ่อนปรนธุรกิจสีขาว แต่สถานการณ์ยังดีอยู่ ที่สำคัญคือการ์ดอย่าตก ต้องสวมหน้ากากอนามัย หน้ากากผ้า 100% เว้นระยะห่าง ล้างมือบ่อยๆ ด้วยสบู่ หรือเจลแอลกอฮอล์ หากยังคงตรงนี้ได้ดี 17 พ.ค. อาจจะมีข่าวดี คือกิจการสีเขียวได้รับการผ่อนคลายด้วยคงมาตรการเว้นระยะห่างผู้ทรงคุณวุฒิกรมควบคุมโรคกล่าวต่อว่า สิ่งที่เป็นวิถีใหม่ให้ผู้ประกอบการ คือการจัดสภาพแวดล้อมไม่ให้เอื้อต่อการแพร่เชื้อ การทำความสะอาดสถานที่ จุดสัมผัสต่างๆ ที่ต้องทำให้เกิดความสะอาด ปลอดภัยไม่ใช่สร้างภาพ ย้ำว่าการทำความสะอาดไม่ควรฉีดพ่น แต่ควรเช็ดที่พื้นผิวจะได้ประโยชน์มากกว่า เชื่อว่าไทยยังสามารถเดินหน้าผ่อนปรนเรื่องต่างๆ ได้ ส่วนที่ถามถึงการแข่งฟุตบอล ฟุตซอล และวอลเลย์บอล ยังถือว่ามีความเสี่ยงอยู่เนื่องจากเป็นกีฬาที่เล่นหลายคนและมีความใกล้ชิดกันคลินิกเสริมความงามยังไม่เปิดนพ.อนุพงศ์กล่าวอีกว่า ส่วนคลินิกเสริมความงามเป็นอีกประเภทที่มีคนถามมาก ตามข้อกำหนดยังไม่สามารถเปิดได้ขณะนี้ แต่ถ้าแสดงให้เห็นถึงความสามารถในการจัดการป้องกันการแพร่ระบาดได้ดีก็เสนอมา อาจจะได้รับการอนุญาตให้เปิดได้เป็นลำดับต่อไป สำหรับผู้ติดเชื้อโควิด-19 จะมีภูมิคุ้มกันหรือไม่นั้น ล่าสุดเอกสารวิชาการของ สหรัฐฯและจีนตรงกันว่าหลังติดเชื้อแล้วมีภูมิ แต่ยังไม่รู้ว่าภูมินั้นจะมีมากแค่ไหน และอยู่นานแค่ไหน ถ้าอยู่นานก็นับว่าเป็นคุณ อย่างไรก็ตาม กรณีไข้หวัดใหญ่ คนที่ติดเชื้อแล้วก็มีภูมิเช่นกัน แต่ก็ยังสามารถเป็นแล้วเป็นอีกได้จีนปันอุปกรณ์แพทย์ให้สู้โควิดที่ท่าอากาศยานทหาร 2 กองบิน 6 ดอนเมือง พล.อ.ชัยชาญ ช้างมงคล รมช.กลาโหม เป็นผู้แทน รมว.กลาโหม รับมอบอุปกรณ์ เครื่องมือทางการแพทย์และสิ่งของเพื่อช่วยเหลือผู้ที่ได้รับผลกระทบจากโรคติดเชื้อไวรัสโคโรนา 2019 (COVID-19) จากนายหยาง ซิน อุปทูตสาธารณรัฐประชาชนจีนจำนวน 18 รายการ อาทิ เครื่องช่วยหายใจ 6 เครื่อง เครื่องวัดคลื่นไฟฟ้าหัวใจ 10 เครื่อง เครื่องควบคุมการให้สารละลายทางหลอดเลือดดำ 30 เครื่อง เครื่องวัดอุณหภูมิศีรษะอินฟราเรด 100 เครื่อง ชุดตรวจโควิด-19 แบบ PCR 6000 ชุด หน้ากากชนิดใช้ครั้งเดียว 100000 ชิ้น หน้ากากผ่าตัด 15000 ชิ้น แว่นป้องกัน 10500 คู่ ชุดป้องกัน 7000 ชุด ถุงมือป้องกันเคมีชีวะและนิวเคลียร์ 120 กล่อง ฯลฯ รวมมูลค่า 6 ล้านหยวน หรือ 30 ล้านบาทซึ้งน้ำใจไทย–จีนชนะไปด้วยกันพล.อ.ชัยชาญกล่าวว่า ขอบคุณรัฐบาลและกระทรวงกลาโหมจีน ที่สนับสนุนเครื่องมืออุปกรณ์ต่างๆมาต่อเนื่อง ขอชื่นชมจีนที่ควบคุมโควิด-19 ได้อย่างรวดเร็ว เราจะประชุมทางไกลหน่วยแพทย์ของกระทรวงกลาโหม เหล่าทัพ ตำรวจ และกระทรวงสาธารณสุขระหว่างกันเพื่อแลกเปลี่ยนประสบการณ์ ทรัพยากรบริหารจัดการจากฝ่ายจีนมาประยุกต์ใช้ ไทย-จีนไม่ใช่อื่นไกลเป็นพี่น้องกัน ยามประสบวิกฤตการณ์มีการช่วยเหลือกัน ถือเป็นมิตรไมตรีที่ดียิ่ง จีนให้ความร่วมมือดูแลสนับสนุนกองทัพของไทยมาตลอด เราจะผ่านวิกฤติ ชนะไปด้วยกันย้ำไม่เคยลืมไทยที่ช่วยยามยากนายหยาง ซินกล่าวว่า จีนกับไทยไม่ใช่อื่นไกล เราเป็นพี่น้องกัน ร่วมทุกข์ร่วมสุขกันมาตลอด คนจีนไม่ลืมว่า ช่วงที่เรามีความยากลำบากที่สุดในการรับมือการระบาดของโรค พระบาทสมเด็จ พระเจ้าอยู่หัวทรงพระกรุณาโปรดเกล้าฯ พระราชทานความแสดงความห่วงใย พระราชทานสาส์นแสดงความห่วงใยไปถึงประธานาธิบดีสี จิ้นผิง พี่น้องคนไทยก็ทยอยให้กำลังใจ ส่งอุปกรณ์ต่างๆให้กับจีนอย่างมากมาย ไวรัสโควิด-19 ระบาดไม่มีพรมแดน ความสามัคคีถือเป็นอาวุธที่สำคัญที่สุด ด้วยความร่วมมือของเราทั้งหมดจะเอาชนะ มั่นใจคนไทยจะต้องชนะ ประเทศไทยสู้ๆคนไทยต่างแดนแห่กลับอีกเพียบด้านบรรยากาศคนไทยตกค้างต่างแดนกลับบ้าน ที่อาคารผู้โดยสารท่าอากาศยานสุวรรณภูมิ มีกลุ่มคนไทยทยอยเดินทางกลับเข้าประเทศในวันที่ 12 พ.ค. อีก 4 เที่ยวบิน โดยเที่ยวบินแรกเป็นกลุ่มคนไทยจากรัสเซีย จำนวน 97 คน เดินทางมาโดยสายการบินแอโรฟลอต เที่ยวบินที่ SU272 จากกรุงมอสโค ถูกเจ้าหน้าที่ได้นำไปเข้ากักตัวที่โรงแรมเบย์บีช พัทยา จ.ชลบุรี ตามด้วยนักการทูตไทยจากสถานเอกอัครราชทูตไทย ณ กรุงพาโร ประเทศภูฏาน 1 คน เดินทางมาโดยสายการบิน Druk Air เที่ยวบินที่ KB150 นำส่งไปกักตัวที่โรงแรมเมอเวนพิค ถ.วิทยุ และช่วงเย็นเป็นนักการทูตชาวเมียนมา 2 คน เดินทางจากกรุงย่างกุ้ง ด้วยสายการบินเมียนมาเนชั่นแนลแอร์ไลน์ เที่ยวบินที่ UB2017 กลุ่มสุดท้ายเป็นกลุ่มคนไทยที่ตกค้างในสหรัฐอเมริกา จำนวน 201 คน เดินทางมาด้วยสายการบินโคเรียนแอร์ไลน์ เที่ยวบินที่ KE651 หลังผ่านคัดกรองการติดเชื้อโควิด-19 เบื้องต้นและพิธีการตรวจคนเข้าเมือง เจ้าหน้าที่พาทั้งหมดกระจายไปกักตัวที่โรงแรมจอมเทียนฮอลิเดย์อิน จ.ชลบุรี โรงแรมภัทรา ถ.พระราม 9 โรงแรมเมอเวนพิค ถ.วิทยุ และโรงแรมคิวว์ สุขุมวิท 79รพ.ภูเก็ตตรวจกลุ่มเสี่ยงเพิ่มสำหรับสถานการณ์โควิด-19 ในส่วนภูมิภาคที่ จ.ภูเก็ต พ.ต.อ.อกนิษฐ์ ด่านพิทักษ์ศาสน์ ผกก.สภ.ป่าตอง เผยว่า คณะแพทย์ รพ.ป่าตอง ทำประวัติตรวจสารคัดหลั่งตำรวจและข้าราชการหน่วยงานต่างๆ 34 นาย เป็นกลุ่มเสี่ยงสัมผัสระยะห่างตำรวจ สภ. ป่าตอง อายุ 29 ปี ติดเชื้อไวรัสโควิด-19 รายที่ 224 จะทราบผลตรวจในวันที่ 13 พ.ค. ส่วนตำรวจในสังกัดสัมผัสใกล้ชิดผู้ป่วย 24 นาย ผลตรวจไม่พบการติดเชื้อ ทั้งหมดถูกกักตัว 14 วัน ที่โรงแรมแห่งหนึ่งผู้การฯภูเก็ตให้กำลังใจลูกน้องขณะที่ พล.ต.ต.รุ่งโรจน์ ฐากูรปุณยสิริ ผบก.ภ.จ.ภูเก็ต กล่าวว่า ขอให้กำลังใจตำรวจทุกนายปฏิบัติหน้าที่เป็นอย่างดี ถือเป็นกลุ่มเสี่ยงลำดับต้นๆ คาดว่าตำรวจป่วยโรคโควิด-19 ติดเชื้อจากการเฝ้าผู้กักตัวก่อนหน้านี้ ขณะที่คณะกรรมการโรคติดต่อจังหวัดภูเก็ต รายงานว่า ตั้งแต่วันที่ 5 ม.ค.-11 พ.ค.พบผู้ป่วยยืนยัน 224 ราย ไม่พบผู้ป่วยรายใหม่ รักษาหายกลับบ้านแล้ว 193 ราย อยู่ระหว่างรักษา 27 ราย เสียชีวิต 3 ราย จำหน่าย 1 ราย เสียชีวิตจากอุบัติเหตุเกาะพะงันการ์ดยังไม่ตกส่วน จ.สุราษฎร์ธานี นายพูลศักดิ์ โสภณปทุมรักษ์ นายอำเภอเกาะพะงัน นำเจ้าหน้าที่ฝ่ายปกครอง ผู้นำชุมชน และเจ้าหน้าที่สาธารณสุข ตั้งจุดตรวจคัดกรองบริเวณท่าเทียบเรือบ้านท้องศาลา ต.เกาะพะงัน เพื่อตรวจคัดกรองประชาชนและชาวต่างชาติเดินทางเข้า-ออก พื้นที่เกาะพะงัน นายพูลศักดิ์ เปิดเผยว่า ได้บูรณาการร่วมกับหน่วยงานที่เกี่ยวข้องป้องกันการแพร่ระบาดไวรัสโควิด-19 ขณะนี้ไม่พบผู้ป่วยติดเชื้อมานานกว่า 2 เดือน โดยก่อนหน้านี้พบผู้ป่วยในพื้นที่เพียง 1 ราย เป็นนักท่องเที่ยวหญิงชาต่างชาติ ได้รับการรักษาจนหายเดินทางกลับประเทศไปแล้วคัดกรองกลุ่มแรงงานจากภูเก็ตจ.นครพนม นายสยาม ศิริมงคล ผวจ.นครพนม เปิดเผยว่า นำทีมเจ้าหน้าที่ตรวจคัดกรองกลุ่มแรงงานเดินทางมาจาก จ.ภูเก็ต โดยสารมากับรถบัสเที่ยวพิเศษ 18 ราย พร้อมนำเข้าสู่กระบวนการกักตัว 14 วัน เพื่อป้องกันการแพร่ระบาดไวรัสโควิด-19 โดยช่วงสัปดาห์ที่ผ่านมา จ.นครพนม จัดรถบัสโดยสารเที่ยวพิเศษไปรับแรงงานที่ จ.ภูเก็ต รวม 5 เที่ยว รวมยอดผู้โดยสาร 116 ราย ทั้งหมดติดปัญหาการเดินทางข้ามจังหวัด ผลการตรวจคัดกรองยังไม่พบผู้ติดเชื้อ สำหรับสถานการณ์ปัจจุบัน จ.นครพนม มียอดผู้ป่วยสะสม 2 ราย รักษาหายกลับบ้านหมดแล้วมะกันตายไม่ถึง 900 ราย 2 วันติดสำนักข่าวต่างประเทศรายงานเมื่อ 12 พ.ค.สถานการณ์แพร่ระบาดของเชื้อไวรัสโควิด-19 ใน 212 ประเทศและดินแดนทั่วโลกว่า ยอดผู้ติดเชื้อสะสมทั่วโลกเกือบถึง 4.3 ล้านราย มีผู้เสียชีวิตเกือบ 2.9 แสนราย รักษาหายแล้วเกือบ 1.6 ล้านราย โดยสหรัฐฯ ยังมีผู้ติดเชื้อและเสียชีวิตมากที่สุด โดยมีผู้ติดเชื้อเกือบ 1.4 ล้านราย แต่ผู้เสียชีวิตรายวันลดลงไม่ถึง 900 ราย 2 วันติดต่อกัน โดยเมื่อ 11 พ.ค. มีผู้เสียชีวิตเพิ่ม 830 ราย หลัง 1 วันก่อนมีผู้เสียชีวิต 776 ราย ทำให้ยอดผู้เสียชีวิตสะสมเกือบถึง 82000 ราย ขณะที่สเปนมีผู้ติดเชื้อมากอันดับ 2 เกือบ 270000 ราย เสียชีวิตเกือบ 27000 ราย อันดับ 3 คืออังกฤษ ติดเชื้อ 223060 ราย เสียชีวิต 32065 ราย อันดับ 4 คือรัสเซีย ติดเชื้อ 221344 ราย เสียชีวิตกว่า 2000 ราย อันดับ 5 คืออิตาลี ติดเชื้อเกือบ 220000 ราย เสียชีวิต 30739 รายทำเนียบขาวสั่งสวมหน้ากากทำเนียบขาวหรือรัฐบาลสหรัฐฯ สั่งให้เจ้าหน้าที่ทุกคนต้องสวมหน้ากากก่อนเข้าไปในเขตเวสต์ วิง หรือปีกตะวันตกของทำเนียบขาว ซึ่งประธานาธิบดีโดนัลด์ ทรัมป์ และคณะรัฐบาลทำงานอยู่ที่นั่น หลังตรวจพบคนรับใช้ของทรัมป์ 1 คนกับโฆษกของรองประธานาธิบดีไมค์ เพนซ์ 1 คนติดเชื้อโควิด-19 และสมาชิกหน่วยเฉพาะกิจรับมือโควิด-19 ของทำเนียบขาว 3 คนต้องกักตัวเอง 2 สัปดาห์ ด้านทรัมป์แถลงข่าวที่สวนกุหลาบในทำเนียบขาว บอกเป็นนัยว่าไมค์ เพนซ์ ก็กักตัวเองด้วย แต่ยังหารือกับตนทางโทรศัพท์ ตนไม่วิตกกังวลว่าโควิด-19 จะระบาดในทำเนียบขาว เพราะทุกคนต้องผ่านการตรวจเชื้อก่อนเข้าปีกตะวันตกเตือนอันตรายเร่งรีบเปิด ศก.นายแพทย์แอนโธนี ฟอซี ผู้อำนวยการสถาบันโรคภูมิแพ้และโรคติดต่อแห่งชาติสหรัฐฯ ให้การต่อวุฒิสภาสหรัฐฯเมื่อ 12 พ.ค. เตือนว่าการรีบเปิดเศรษฐกิจสหรัฐฯ เร็วเกินไปอาจทำให้การแพร่ระบาดปะทุขึ้นระลอกที่ 2 พร้อมกันหลายจุด ทำให้มีผู้ติดเชื้อและเสียชีวิตมากขึ้นโดยไม่จำเป็น ด้านผู้เชี่ยวชาญด้านโรคติดต่อหลายคนที่ให้การผ่านวิดีโอลิงก์ต่อวุฒิสภาสหรัฐฯ รวมทั้งนายไมเคิล ไรอัน ผู้อำนวยการโครงการสาธารณสุขฉุกเฉินขององค์การอนามัยโลก (WHO) ก็เตือนคล้ายกันว่า หลายประเทศเสมือนคนตาบอดกำลังขับรถเมื่อเร่งรีบเปิดเศรษฐกิจ เพราะยังไม่มีระบบตรวจหาผู้ติดเชื้อรายใหม่ที่เข้มแข็งเพียงพอ จึงอาจทำให้มีการแพร่ระบาดรอบ 2สหรัฐฯเดินหน้าเปิด ศก.หลายรัฐในสหรัฐฯ รวมทั้งรัฐนิวยอร์ก ซึ่งมีผู้ติดเชื้อและเสียชีวิตมากที่สุด เริ่มทยอยเปิดเศรษฐกิจแบบหลายขั้นตอน เริ่มในสัปดาห์นี้ แต่ไม่รวมถึงมหานครนิวยอร์กที่ยังต้องรอจนถึงเดือน มิ.ย.เป็นอย่างน้อย อย่างไรก็ตาม พนักงานโรงงานประกอบรถยนต์บางแห่งในรัฐมิชิแกนเริ่มกลับเข้าทำงานแล้ว ปูทางสู่การเปิดภาคการผลิตรถยนต์ทั่วประเทศ ขณะที่นายอีลอน มัสค์ ซีอีโอบริษัทเทสลา ผู้ผลิตรถยนต์ไฟฟ้ายักษ์ใหญ่ ก็ยืนยันว่าโรงงานเทสลาในเมืองฟรีมอนต์ ใกล้นครซานฟรานซิสโก รัฐแคลิฟอร์เนีย เริ่มเปิดทำการแล้ว แม้ทางการรัฐนี้ยังใช้มาตรการล็อกดาวน์ห้ามเปิดโรงงาน ผู้ฝ่าฝืนจะถูกปรับวันละ 1000 ดอลลาร์ฯ หรือถูกจำคุก 90 วันWHO เผยตัวเก็งวัคซีน 7–8 ตัวนายเทดรอส อดานอม เกเบรเยซุส ผู้อำนวยการใหญ่ของ WHO เผยในที่ประชุมคณะมนตรีเศรษฐกิจและสังคมของสหประชาชาติว่า ขณะนี้มีการเร่งพัฒนาวัคซีนในประเทศต่างๆ กว่า 100 ตัว มีกลุ่มนักวิทยาศาสตร์ร่วมมือกันกว่า 400 คน แต่วัคซีนที่มีความหวังที่สุดมีอยู่ 7-8 ตัว แต่เขาไม่ระบุชื่อวัคซีนและผู้ผลิต ซึ่งวัคซีน 7-8 ตัวนี้กำลังถูกเร่งพัฒนาให้สำเร็จเร็วขึ้นกว่าที่เคยคาดการณ์ไว้ว่าจะใช้เวลา 12-18 เดือน การพัฒนาวัคซีนคืบหน้าไปมากเพราะมีเงินกองทุน 8000 ล้านดอลลาร์สหรัฐฯ ที่ผู้นำจาก 40 ประเทศ รวมทั้งองค์กรและธนาคารต่างๆ ร่วมประกาศลงขันเพื่อการวิจัยวัคซีนและยารักษาโควิด-19 เมื่อสัปดาห์ที่แล้ว แต่เกเบรเยซุสย้ำว่าเงินแค่นี้ยังไม่เพียงพอในการพัฒนาวัคซีน และที่สำคัญกว่านั้น ต้องผลิตวัคซีนให้พอสำหรับทุกคนทั่วโลกด้วย เขาเตือนด้วยว่าแม้การติดเชื้อในยุโรปตะวันตกลดลง แต่กำลังพุ่งขึ้นอย่างรวดเร็วในยุโรปตะวันออก แอฟริกา เอเชียตะวันออกเฉียงใต้ เมดิเตอเรเนียนตะวันออก และภูมิภาคอื่นๆเผยยามาลาเรียผสมยาอื่นได้ผลคณะแพทยศาสตร์แห่งมหาวิทยาลัยนิวยอร์กในสหรัฐฯ เผยว่า ผลการวิจัยขั้นต้นในหมู่ผู้ป่วยโควิด-19 ประมาณ 900 คน พบว่ายารักษาโรคมาลาเรีย ไฮดร็อกซีคลอโรควิน เมื่อใช้ร่วมกับอาหารเสริม ซิงก์ ซัลเฟต ทำให้ผู้ป่วยหายเร็วขึ้นกว่าการใช้ยาไฮดร็อกซีคลอโรควินตัวเดียวถึง 1.5 เท่า และทำให้อัตราการตายของผู้ป่วยลดลงถึง 44 เปอร์เซ็นต์แฉจีนแฮ็กวิจัยวัคซีนมะกันหนังสือพิมพ์วอลล์ สตรีท เจอร์นัล และนิวยอร์ก ไทม์ส ของสหรัฐฯ รายงานว่า สำนักงานสอบสวนกลาง (เอฟบีไอ) และกระทรวงความมั่นคงมาตุภูมิสหรัฐฯ เชื่อว่ามีแฮกเกอร์จากจีนพยายามจารกรรมข้อมูลด้านการวิจัยวัคซีนและยารักษาโควิด-19 ของรัฐบาลและบริษัทเอกชนสหรัฐฯ เชื่อว่าแฮกเกอร์เหล่านี้มีความสัมพันธ์กับรัฐบาลจีน ซึ่งสหรัฐฯจะแถลงเตือนอย่างเป็นทางการในวันสองวันนี้ อย่างไรก็ตาม นายจ้าว หลี่เจี้ยน โฆษกกระทรวงการต่างประเทศจีน แถลงปฏิเสธข้อกล่าวหา ระบุว่าจีนต่อต้านการโจมตีทางไซเบอร์ทุกรูปแบบ อีกทั้งจีนเป็นผู้นำโลกด้านการวิจัยวัคซีนและยารักษาโควิด-19 เป็นเรื่องไร้ศีลธรรมที่จะใช้ข่าวลือการใส่ร้ายโจมตีโดยไร้หลักฐานใดๆรัสเซียยังอ่วมหนักในทวีปยุโรป รัสเซียพบผู้ติดเชื้อรายวันเพิ่ม 10899 ราย ทำให้ยอดสะสมเป็น 232243 ราย โดยช่วง 1 สัปดาห์หลังรัสเซียพบผู้ติดเชื้อเพิ่มกว่า 10000 รายทุกวัน แต่รัฐบาลเริ่มผ่อนคลายมาตรการล็อกดาวน์ให้คนกลับมาทำงานได้บางส่วนตั้งแต่ 12 พ.ค. สเปนยอดผู้เสียชีวิตรายวันลดลงเหลือ 123 ราย ยอดผู้ป่วยหนักในห้องไอซียูลดลงไม่ถึง 1000 ราย ต่ำสุดตั้งแต่ 10 มี.ค. แต่รัฐบาลสั่งให้ผู้เดินทางเข้าสเปนทุกคนกักตัว 14 วัน ฝรั่งเศสซึ่งยอดผู้เสียชีวิตลดลงในหลายวันหลัง แต่เมื่อ 11 พ.ค. ยอดผู้เสียชีวิตพุ่งขึ้นอีก 263 ราย ขณะที่เริ่มรื้อถอนโรงพยาบาลสนามและให้ผู้คนออกนอกบ้านได้โดยไม่ต้องขออนุญาตเป็นครั้งแรกในรอบเกือบ 8 สัปดาห์ ส่วนอังกฤษ รัฐบาลเปิดเผยแผนผ่อนคลายมาตรการล็อกดาวน์อย่างระมัดระวัง รวมทั้งให้คนออกกำลังกายนอกบ้านได้ เปิดธุรกิจภาคการก่อสร้างและอุตสาหกรรมบางส่วน ด้านเยอรมนีให้เปิดร้านค้า ร้านอาหาร โรงเรียน สถานออกกำลังกายบางส่วน แต่รัฐบาลเตือนให้ระวังการแพร่ระบาดรอบ 2 หลังพบผู้ติดเชื้อพุ่งขึ้นอีกเกาหลีใต้ไล่ล่าผู้ติดเชื้อรอบใหม่ส่วนเกาหลีใต้ ซึ่งดูเหมือนควบคุมสถานการณ์ได้ แต่กลับพบการระบาดเป็นกลุ่มรอบใหม่ในย่านไนต์คลับและบาร์เกย์ในเขตอิแทวอนในกรุงโซล โดยเมื่อ 11 พ.ค.พบผู้ติดเชื้อรายใหม่ถึง 101 ราย รวมยอดสะสมเป็น 10936 ราย มีผู้เสียชีวิตเพิ่ม 2 ราย เป็น 258 ราย ทางการใช้ข้อมูลในโทรศัพท์มือถือและบัตรเครดิตรวมทั้งกล้องโทรทัศน์วงจรปิดไล่ล่าติดตามตัวผู้ไปเที่ยวไนต์คลับและบาร์ซึ่งอาจติดเชื้ออีกมาก และเลื่อนการเปิดโรงเรียนในสัปดาห์นี้ออกไปก่อน ส่วนญี่ปุ่นพบผู้ติดเชื้อในกรุงโตเกียวเพิ่ม 28 ราย ทำให้ยอดสะสมทั่วประเทศรวมทั้งบนเรือสำราญลำหนึ่งอยู่ที่ 16680 ราย มีผู้เสียชีวิต 670 รายสิงคโปร์ติดเชื้อพุ่งไม่หยุดในภูมิภาคอาเซียน สิงคโปร์พบผู้ติดเชื้อเพิ่ม 849 ราย รวมเป็น 24671 ราย สูงเป็นอันดับ2ในเอเชียรองจากจีน มีผู้เสียชีวิต 21 ราย แต่รัฐบาลผ่อนคลายมาตรการล็อกดาวน์บางส่วน รวมทั้งให้เปิดร้านตัดผมและร้านเบเกอรี มาเลเซียพบผู้ติดเชื้อเพิ่มเพียง16 ราย รวมเป็น 6742 ราย ต่ำที่สุดนับตั้งแต่มีการใช้มาตรการล็อกดาวน์เมื่อเดือน มี.ค. ยอดผู้เสียชีวิตยังอยู่ที่ 109 ราย อินโดนีเซียพบผู้ติดเชื้อเพิ่ม 484 รายรวมเป็น 14749 ราย มีผู้เสียชีวิตเพิ่ม 16 รายรวมเป็น 1007 ราย ซึ่งเป็นครั้งแรกที่ยอดผู้เสียชีวิตทะลุ 1000 ราย ฟิลิปปินส์พบผู้ติดเชื้อเพิ่ม 264 รายเป็น 11350 ราย เสียชีวิตเพิ่ม 25 ราย เป็น 751 รายถึงกระนั้น ประธานาธิบดีโรดริโก ดูเตร์เต เริ่มผ่อนคลายมาตรการล็อกดาวน์บางส่วน แต่เตือนให้ผู้ที่จะกลับไปทำงานปฏิบัติตามกฎป้องกันการติดเชื้ออย่างเคร่งครัดตรวจเชื้อ รมว.คลังออสซีที่ออสเตรเลีย พบผู้ติดเชื้อเพิ่ม 22 ราย เป็น 6970 ราย มีผู้เสียชีวิต 97 ราย นายจอช ฟรายเดนเบิร์ก รัฐมนตรีว่าการกระทรวงการคลัง ต้องเข้ารับการตรวจหาเชื้อโควิด-19 และกักตัวเอง หลังจากมีอาการไออย่างหนักและคอแห้งจนต้องเรียกหาน้ำดื่มระหว่างการแถลงในรัฐสภาเรื่องผลกระทบของโควิด-19 ต่อเศรษฐกิจของประเทศ เมื่อ 12 พ.ค.ส่วนที่เม็กซิโก ซึ่งพบผู้ติดเชื้อแล้ว 36327 ราย เสียชีวิต 3573 ราย ทางการระบุว่ามีบุคลากรทางการแพทย์เสียชีวิตเพราะโควิด-19 แล้วถึง 111 ราย มีเจ้าหน้าที่โรงพยาบาลติดเชื้อระหว่าง 8500-15000 รายจีนจ่อตรวจเชื้อชาวอู่ฮั่นทั้งเมืองสื่อทางการจีนรายงานว่า ทางการเมืองอู่ฮั่น มณฑลหูเป่ย ต้นตอการระบาดของโควิด-19 มีแผนตรวจเชื้อชาวอู่ฮั่นทั้งเมืองกว่า 11 ล้านคน ภายใน 10 วันนี้ หลังพบผู้ติดเชื้อรายใหม่ในย่านที่พักอาศัยในเขตตงซีหูในเมืองอู่ฮั่น 6 ราย ในสองวันหลัง นับเป็นการพบผู้ติดเชื้อเป็นกลุ่มครั้งแรกในอู่ฮั่นตั้งแต่เริ่มเปิดเมืองเมื่อ 8 เม.ย. หลังการปิดเมือง 76 วันนอกจากนี้ ในสัปดาห์หลังๆ ยังพบการแพร่ระบาดรอบใหม่ในมณฑลเฮยหลงเจียงและจี้หลินทางภาคตะวันออกเฉียงเหนือติดพรมแดนรัสเซีย ขณะที่ยอดผู้ติดเชื้อในจีนล่าสุดอยู่ที่ 82919 ราย เสียชีวิต 4633 ราย
ไร้ตายและมีติดเชื้อเพิ่มแค่ 2 ราย สำหรับสถานการณ์โควิด-19 ในไทย ส่งสัญญาณเชิงบวก แต่ ศบค.ยังกังวล
โควิด-19,ข่าวหน้า1,COVID-19,ยอดผู้ป่วยโควิด-19,ยอดผู้ติดเชื้อโควิด-19,โควิดวันนี้,ข่าววันนี้,สุขภาพ